لخبار الاحباب اجينة بهالمسية نجس
ياجف نسالم بعد يا ايد نكدر نجس
مو كل حجي ينحجي خايب عليكم نجس
واحبابنة الما ندل نظبطهة ابد منثور
ونلم بقاية الحجي جان الحجي منثور
انتة ترجة لبن يا صاحبي من ثور
لم راي عقلك ولك ياثور تبي يدرة
كايم تكض بالتنك وتكول غالي يدر
المايجري مو مشكلة اشلون بالي يدر
مصاحب ابن ادم ردي وملعون اصلة النجس
تدريني عندي كلب لاحن ولا راحلة
جم طير تعبان لتظن تجد راحلة
وبايامة هم ما درة شكضة شبقة شراحلة
ينكسر ظهر الطير عالبيضة اهو يوكف
وظعنك يصاحب زمن لاتعتقد يوكف
المال ما خلة اخوة بالضيج الك يوكف
اتبع ضعنهم مشي لامي ولا راحلة
زلمة اليطيحة الوكت ولوحدة يوكف
يا صاحب بدنيتك شنهو شحصل وشجرة
ومنو الي كطع حبل المودة واشجرة
كلمن لزم صاحبة وبنار الهجر وشجرة
وحطت بركبتة حبل بس يا حبل من مسد
وانفتح باب الغضب ما اضن بعد من مسد
لو يبقي هيج الحجي وراس الحجي من مسد
مايبقى عايش بشر فوك الارض وشجرة
كلي الربع بينو كتلة الربع ضلوا
كلي شعجب ما اجو كتلة اعتقد ضلوا
كلي تعرف السبب كتلة السبب ضلوه
درب العلينة صعب لو عاذل المرهم
كلي طبعهم شنو كتلة الحلو مرهم
كلي اذا ما اجو كتلة العذل مرهم
كلي اشو غيمت كتلة الربع ضلو
ياصاح انت الهوى وانت بحياتي ورد
اتمنى اوصل الك وانطيك كلبي وارد
بالروح حبك زرع بستان هيل وورد
وسهام حبك صفن بالكلب ميه والف
بس انت ولفي صرت ماعندي غيرك ولف
لو ابقى طول العمر افتر وادور ولف
ماالكه مثلك محب ولآ الكه مثلك ورد